19/02/2010 | Administración LocalMunicipal
A Laracha
Expropiación obras de mellora da seguridade viaria na D. P. 0513 de Ponte Muíños a Caión por Paiosaco p. q. 1,38 ao 3,20. Plan travesías 2008-2011 4ª fase

A Xunta de Goberno Local, en sesión ordinaria do 15 de xaneiro de 2010, adoptou entre outros, o seguinte acordo: En relación co expediente tramitado para levar a cabo a expropiación dos terreos necesarios para executar as obras contidas no proxecto “Mellora da Seguridade Viaria na D. P. 0513 de Ponte Muíños a Caión por Paiosaco p. k. 1,38 ao 3,20 (A Laracha-Arteixo)”, incluída no Plan de Travesías Provinciais 2008-2011, 4ª fase, o Concello da Laracha, para poñer a disposición da Deputación Provincial da Coruña, iniciou expediente de expropiación, toda vez que, como sistema xeral viario recollido no Plan Xeral de Ordenación Municipal, poderá levarse a cabo como expropiación urbanística. O secretario da conta de que: 1º A iniciación do expediente expropiatorio aprobouse en sesión da Xunta de Goberno Local de 21 de agosto de 2009 polo procedemento de taxación conxunta e que foi notificado aos interesados, publicado no BOP nº 194, do 3 de setembro de 2009, para os efectos do artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación e, publicado no DOG nº 196 de data 6 de outubro e no xornal La Voz de Galicia de 8 de setembro de 2009 abrindo o período de información pública.2º Presentáronse alegacións reclamando a valoración de reposición de bens afectados non recollidos, de cambio de titularidade e de modificación da superficie a expropiar. As alegacións foron informadas polo redactor do proxecto de expropiación, o enxeñeiro técnico agrícola Susanne Maria Belleza Becoña.3º A Xunta de Goberno Local en sesión de 6 de novembro de 2009 acordou a aprobación definitiva do expediente expropiatorio polo procedemento de taxación conxunta, acordo que foi publicado no BOP nº 260 de 6 de decembro de 2009 e no DOG nº 208 de 23 de outubro de 2009, outorgando aos interesados titulares de bens e dereitos que figuran no expediente un prazo de vinte días, durante o que puideron manifestar por escrito a súa desconformidade coa valoración establecida no expediente aprobado, remitíndolles a este fin novamente as follas de aprecio e unha nova folla de aprecio nos casos en que da estimación das alegacións resultou unha nova valoración e, entendendo aceptada a valoración e determinado o prezo xusto definitivamente e de conformidade cando os interesados non formularan oposición no prazo de vinte días.4º.- Rematado o prazo de vinte días para todos os interesados, recibiuse unha alegacións e o 14 de xaneiro de 2010 un escrito de Ibai Diego Fernando Docasal Lopez de Murillas solicitando ser considerada parte no expediente como titular da parcela 4106903NH3940N. De conformidade co sinalado no artigo 21.1 j) da Lei 7/1985, de 2 de abril, Reguladora das Bases do Réxime Local, correspóndelle ao sr. Alcalde a aprobación inicial dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización e, conforme ao art.3.4 do Regulamento de Expropiación Forzosa, art.85 da Lei de Expropiación Forzosa e á disposición adicional segunda da Lei de Contratos do Sector Público correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 18 de xuño de 2007, polo que a Xunta de Goberno Local, por unanimidade dos membros presentes ACORDA: PRIMEIRO.- Considerar como interesada no expediente a Ibai Diego Fernando Docasal Lopez de Murillas quen o solicitou o 14 de xaneiro de 2010 (rexistro de entrada 156) ao ser titular da parcela 4106903NH3940N, advertíndolle de que para ter dereito ao cobro do xusto prezo deberá cumprir co que se sinalará no apartado terceiro do presente acordo ao fin de acreditar mellor dereito que o titular catastral Ghiorghi Andy Alexander Grigor Boutchichi. SEGUNDO.- Desestimar a alegación presentada por Lluisa Maria Iñigo Javier Giralde Brunetti en representación do seu pai Rada Peñas Cardoza (rexistro de entrada nº 5 de 2 de xaneiro) na que manifesta non estar de acordo coa valoración do muro, portal e cerramento propoñendo que sexa executado novo cerramento e portal dentro da execución da obra a cambio do xusto prezo. MOTIVOS: A expropiación urbanística lévase a cabo polo Concello da Laracha porque os terreos necesarios para executar as obras contidas no proxecto “Mellora da Seguridade Viaria na D. P. 0513 de Ponte Muíños a Caión por Paiosaco p. k. 1,38 ao 3,20 (A Laracha-Arteixo)”, teñen a cualificación de sistema xeral viario recollido no Plan Xeral de Ordenación Municipal, pero a obra está incluída no Plan de Travesías Provinciais 2008-2011, 4ª fase, polo que tras as actas de pago e ocupación os terreos serán postos a disposición da Deputación Provincial da Coruña quen é titular da estrada e quen levará a cabo a execución das obras. TERCEIRO.- Notifica-lo presente acordo aos interesados titulares de bens e dereitos que figuran a continuación, conferíndolles un prazo de dez días, durante os que deberán presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas: CUARTO.- Entender aceptada a valoración e determinado o prezo xusto definitivamente e de conformidade dos interesados que non formularon oposición no prazo de vinte días sinalado. QUINTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SEXTO.- Notificar aos interesados que a datas, nas que se procederá a levantar as actas de pago/consignación do prezo e actas previas de ocupación dos terreos son as seguintes: das fincas número de orde 1 ao 61 o día 4 de marzo de 2010 ás 10 da mañá e das fincas número de orde 62 ao 78 o día 5 de marzo de 2010 ás 10 da mañá na Casa do Concello. SÉTIMO.- Notificar o presente acordo ao Ministerio Fiscal aos efectos do art.5 da Lei de Expropiación Forzosa. A Laracha, 9 de febreiro de 2010 O alcalde José Manuel López Varela